
Silaannakkut angallanneq pillugu inatsisip allanngortinneqarnera pillugu inatsimmi § 6-ip Kalaallit Nunaannut atuutilersinneqarnissaa pillugu peqqussut (Angallassineq pillugu suliassaqarfimmi upalungaarsimanerup patajaallisarneqarnera il.il. aamma timmisartut inuttaqanngitsut il.il. politiinit ajoqutaasinnaajunnaarsinneqarsinnaanerannik erseqqissaaneq)

UAGUT FREDERIK QULINGAT, Guutip Saammaassineratigut uagut Danmarkip Kunngia, nalunaarpugut:

[bookmark: _Hlk76647277]Angallanneq pillugu inatsisip, silaannakkut angallanneq pillugu inatsisip, allakkat pillugit inatsisip aamma inatsisit assigiinngitsut allat pillugit inatsimmi nr. 1787-imi, 29. december 2025-imeersumi (Angallanneq pillugu suliassaqarfimmi upalungaarsimanerup patajaallisarneqarnera il,.il. aamma timmisartut inuttaqanngitsut il.il. politiinit ajoqutaasinnaajunnaarsinneqarsinnaanerannik erseqqissaaneq) § 11, imm. 2[endnoteRef:1] malillugu aalajangersarneqarpoq: [1:  Aalajangersagaq tulliuttunik oqaasertaqarpoq: »Kunngip peqqussutaatigut §§ 6 aamma 7 tamakkiisumik imaluunniit ilaannakoortumik Savalimmiunut aamma Kalaallit Nunaannut, taama tulleriillutik, Savalimmiuni aamma Kalaallit Nunaanni pissutsinut naleqqussaanerit allannguutigalugit, atuutilersinneqarsinnaapput.  §§ 6 aamma 7 piffissani assigiinngitsuni atuutilersinneqarsinnaapput. «] 

Silaannakkut angallanneq pillugu inatsimmi, peqqussutikkut nr. 642-ikkut, 19. maj 2025-imeersukkut Kalaallit Nunaannut atuutilersinneqartumi, peqqussummi nr. 1268-imi, 28. november 2017-imeersumi § 1, nr. 28-ip, 41-p aamma 43-p malitsigisaanik allanngortitsinerit ilanngullugit aamma peqqussutikkut nr. xx-ikkut, xx-imeersukkut allanngortinneqartumi, allanngortitsinerit tulliuttut suliarineqassapput:

1. § 126 a sioqqullugu qulequtaq ima oqaasertaliorneqassaaq:
»Nassuiaanerit«.
2.  § 126 a-mi imm. 2-tut ilanngunneqassaaq:
»Imm. 2.  Timmisartutut inuttaqanngitsutut suleqatiginnikkusunngitsutut paasineqassaaq timmisartoq inuttaqanngitsoq, timmisartumik inuttaqanngitsumik ingerlassisumit ingerlanneqartoq, taannalu
1) timmisartoq inuttaqanngitsoq inatsisit unioqqutillugit ingerlanneqartoq imaluunniit timmisartoq inuttaqanngitsoq inatsisit unioqqutillugit siunertanut ingerlanneqartoq, aamma 
2) kinaassusersineqarsinnaanngitsoq imaluunniit pisortani oqartussanit imaluunniit attaveqaasersuutinik ingerlatsisunit innersuussutinik malinninngitsoq.«
3. § 126 c sioqqullugu qulequtaq ima oqaasertaliorneqassaaq:
»Akisussaanermut sillimmasiineq, taarsiisussatut akisussaaneq il.il.«
4.  § 126 c-mi imm. 3-tut aamma 4-tut ilanngunneqassapput:
»Imm. 3.  § 126 i malillugu timmisartut inuttaqanngitsut suleqatiginnikkusunngitsut ajoqutaasinnaajunnaarsinneqarnerisa malitsigisaannik taarsiissussatut akisussaaneq pillugu malittarisassat transportministerip aalajangersarsinnaavai, matumani piginnittup § 127 malillugu akisussaanera, pisortani oqartussaasup aamma attaveqaasersuutinik ingerlatsisup taarsiisussatut akisussaaneri kiisalu utertitsivigineqarsinnaanermi piumasaqaatit aamma akisussaaffiit agguataarneqarneri pillugit malittarisassat ilanngullugit.
Imm. 4. Timmisartut inuttaqanngitsut § 126 i malillugu ajoqutaasinnaajunnaarsitaasut, aamma pisortani oqartussaasuni imaluunniit attaveqaasersuutinik ingerlatsisumit paarineqartut, politiinut, illersornissaqarfimmut imaluunniit timmisartup inuttaqanngitsup piginnittuanut tunniunneqassapput.«
5. § 126 g-p kingorna kapitel 9 a-mi ilanngunneqassaaq:
»Timmisartunik inuttaqanngitsunik ingerlassinissamut timmisartornissamut pilersaarutit nalunaarutigineqarneri
§ 126 h.  Timmisartunik inuttaqanngitsunik ingerlassinissamut timmisartornissamut pilersaarutit aamma attaveqarfissanut paasissutissat nalunaarutigineqartarnerat pillugit malittarisassanik transportministeri aalajangersaasinnaavoq, matumani timmisartornissamut pilersaarummut piumasaqaatit, timmisartornissamut pilersaarutip nalunaarutiginissaanut piffissaq aamma timmisartumik inuttaqanngitsumik ingerlassinermut attaveqarfissanut paasissutissat ilanngullugit.  Timmisartornissamut pilersaarutit aamma attaveqarfissanut paasissutissat nalunaarutigineqartut taamaatitinneqarnerisa nalunaarutigineqarnissaat pillugit malittarisassat, tassunga atatillugu ministerip aalajangersarsinnaavai, taamaattoq imm. 3 takuuk.
Imm. 2.  Imm. 1 malillugu, malittarisassanik aalajangersaanermut atatillugu, timmisartornissamut pilersaarutit aamma attaveqarfissanut paasissutissat tikinneqarsinnaasunngortinneqarneri aamma ingerlateqqinneqarneri pillugit, ministeri malittarisassanik aalajangersaasinnaavoq.
Imm. 3.  Imm. 1 aamma 2 malillugit malittarisassat atulersinneqartut tulliuttunut atuutissannginnerat pillugit ministeri aalajangersaasinnaavoq:

1) Inuinnaat, timmisartumik inuttaqanngitsumik timmisartortut, nioqqutissiat aamma niuerfiup nakkutigineqarnera pillugu inatsimmi piumasaqaatinik naammassinnittut.
2) Timmisartunik inuttaqanngitsunik, 250 g-it ataallugit oqimaatsigisunik, aamma maluginiutinik atortulersorneqanngitsunik, ingerlassinerit.
3) Illersornissaqarfik, politiit, annaassiniarnermut upalungaarsimasut aamma pisortani oqartussaasut allat, suliassaminnik isumaginninnerminnut atatillugu inatsimmi §§ 126 f, 154 aamma 155 malillugit timmisartunik inuttaqanngitsunik ingerlassisut.
4) Timmisartut inuttaqanngitsut akuerisaasut atorlugit ingerlassinerit aamma timmisartut inuttaqanngitsut, timmisartuusanik timmisartortarnermut klubbimut atassuteqartumik silaannarmi ingerlassaasut.

Timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsineq
§ 126 i.  Sioqqutsisumik politiit tusarniaavigereerlugit, pisortani oqartussaasut aamma attaveqaasersuutinik ingerlatsisut ilaannik, taakku timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsisinnaanerat pillugit transportministeri isumaqatigiissummik isumaqatigiissusiorsinnaavoq.  Timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsinissamik suliarinninnissaq pillugu piumasaqaatit pillugit ministeri malittarisassanik aalajangersaasinnaavoq.
Imm. 2.  Imm. 1 malillugu timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsisinnaaneq pillugu malittarisassanik erseqqinnerusunik transportministeri aalajangersaasinnaavoq, matumani sumiiffiit suut aamma periaatsit sorliit atorlugit timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsinissaq pillugit malittarisassat ilanngullugit.  Akornusiiniarnerit elektromagnetiskiusut atorlugit timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsinermut atatillugu, sullissisut attuumassuteqartut ilisimatinneqarnissaat pillugit malittarisassanik ministeri tassunga atatillugu aalajangersaasinnaavoq, matumani naalagaaffiup isumannaatsuunissaanik eqqarsaatiginninneq pissutigalugu ilisimatinneqarnissamik piumasaqaammit mininneqarnissap pineqarnera ilanngullugu.
Imm. 3.  Imm. 1-imi oqaaseqatigiit siulliit malillugit timmisartumik inuttaqanngitsumik pisortani oqartussaasup imaluunniit attaveqaasersuutinik ingerlasisup ajoqutaasinnaajunnaarsitsinissamik misiliinera imaluunniit naammassinninnera pillugu nalunaarutiginnittarneq pillugu transportministeri malittarisassanik aalajangersaassaaq.  Politiit ilanngunneqarnissaat pillugit malittarisassanik tassunga atatillugu ministeri aalajangersaasinnaavoq.
§ 126 j.  Timmisartunik inuttaqanngitsunik suleqatiginnikkumanngitsunik ajoqutaasinnaajunnaarsitsinermut atatillugu, timmisartumik ingerlassisumut saaffiginninnermi pisortani oqartussaasut aamma attaveqaasersuutinik ingerlatsisut qanoq iliorsinnaanermut uppernarsaammik takutitsissapput imaluunniit allakkut kinaanerminnik uppernarsaassallutik.  Tamanna pillugu transportministeri malittarisassanik aalajangersaasinnaavoq.«

Peqqussut ulloq 1. juli 2027 atuutilissaaq.


Christiansborg Slotimi tunniunneqarpoq
Kunngiussutsitsinnik Atsiorpugut Naqissusiillutalu
KUNNGI.
/ By-, Land og Transportministeri


